Harrods

Harrods Ltd.  – didžiausia Londono universalinė parduotuvė. Pati parduotuvė yra įsikūrusi viename iš brangiausių pasaulio rajonų nekilnojamojo turto vertės atžvilgiu. „Harrods“ parduotuvė užima 5 akrus žemės (20 000 m² ploto), o jos nuomojamos patalpos siekia 90 000 m² ploto. „Harrods“ parduotuvėje yra daugiau nei 330 parduotuvių skyrių, o juose prekiaujama prabangiomis prekėmis. „Harrods“ galima įsigyti įvairių prekių, pradedant „Christian Dior“ aukštosios mados dirbiniais ir baigiant aukso luitais.Bloomberg: Qatar’s Harrods Purchase May Boost U.K. Retail Investment

Didžiausia „Harrods“ konkurentė Londone yra Oksfordo gatvėje esanti beveik perpus mažesnė universalinė parduotuvė „Selfridges“. Jos nuomojamos patalpos siekia 50 000 m² ploto.Businessweek: Hot Shops: Retail Revamps

„Harrods“ vardu naudojasi ir kitos dukterinės įmonės, kurios užsiima atskira veikla t. y. „Harrods bankas“, „Harrods nekilnojamasis turtas“, „Harrods kazino“, „Harrods aviacija“ ir netgi „Harrods oro linijos“.

 Istorija 

Pirmoji „Harrods“ parduotuvė buvo atidaryta Rytų Londone 1834 metais, kai jos įkūrėjas Charles Henry Harrod atidarė mažą bakalėjinių prekių parduotuvę Stepney kvartale, kurioje buvo prekiaujama arbata.

1851 metais, tam, kad pabėgtų nuo nešvariosios Londono dalies ir nebankrutuotų Charles Henry Harrod persikėlė į šalia Haid parko esančią nedidelę stotį Knightbridge, į tą pačią pusę kur stovi dabartinė parduoduvė. Pradėdamas tik vieno kambario plote ir turėdamas tik du darbuotojus bei sūnų Charles Digby Harrod, kuris užsiėmė verslo plėtra. Po kurio laiko Harodo sūnus išplėtojo verslą net iki medicinos, taip išsivystė vaistų, kvepalų, raštinės prekių, vaisių ir daržovių prekyba. Harodai greitai išsiplėtė prisistatydami priestatus ir steigdami naujas mažas krautuvėles taip iki 1880 m. įdarbindami šimtą darbuotojų. Tačiau „Harrods“ parduotuvė bumą pasiekė tik 1883 gruodį, o gruodžio 6 dieną parduotuvė sudega iki pat pamatų, tačiau iki Kalėdų ji atstatoma ir tais pačiais metais buvo pasiekia pelno rekordo. Dar po kurio laiko šalia išaugo naujas pastatas, kuris pritraukė geriausius klientus, tokius, kaip Oscar Wilde, legendines aktores Lilly Langtry ir Ellen Terry, Noel Coward, Sigmund Freud, A. A. Milne, ir daug britų karališkosios šeimos atsovų.

1898 metais „Harrods“ parodė pasauliui, kas yra judantys laiptai – eskalatorius, o nepatenkintiems klientams siūlydavo pasivaišinti brendžiu.

 Harrods istorijos įvykiai 
 1834 m. Charles Henry Harrod atidarė mažą bakalėjinių prekių krautuvėlę Stepney kvartale, Rytų Londone
 1849 m. „Harrods“ persikėlė į Knightsbridge rajoną Londone netoli Hyde Park
 1861 m. „Harrods“ atgimimas, kai verslą perėmė sūnus Charles Digby Harrod, kuris transformavo prekybą
 1883 m. gruodžio 6 d. Parduotuvė sudegė iki pamatų, taip suteikdama galimybę šeimai viską pradėti iš naujo
 1889 m. Andrew Mayo Jaunesnysis išėjo i pensiją ir „Harrods“ akcijos ir visos teisės atiteko šeimininkams, taip įgytas naujas vardas „Harrod’s Stores Limited“
 1912 m. „Harrods“ atidarė savo pirmą ir vienintelę užsienio parduotuvę Buenos Airėse, Argentinoje. Vėliau 1940 m. ji nebepriklausė net patiems „Harrods“, bet vis tiek turėjo „Harrods“ vardą.
 1914 m. „Harrods“ nusipirko Regent Street departamente esančią parduotuvę „Dickins & Jones“.
 1959 m. Konkuruojanti kompanija „House of Fraser“, nusipirko „Harrods“.
 1985 m. Broliai Fayedai nusipirko kompaniją už 615 milijonų svarų sterlingų.BBC: Mohammed Al Fayed sells Harrods store to Qatar Holdings
 2010 m. „Harrods“ buvo parduota už 1,5 mlrd. svarų (2,2 mlrd. USD) bendrovei „Qatar Holding“, kuri valdo karališkosios Kataro šeimos turtą.
 2010 m. „Qatar Holding“ perėmusi „Harrods“ planuoja aršiau plėstis. Šiuo metu ji svarsto apie galimybes atidaryti atrąją „Harrods“ parduotuvę Šanchajuje.Guardian: Harrods eyes Shanghai to cash in on China’s new wealth

 Produktai ir paslaugos 

330 filialų siūlo platų prekių ir paslaugų asortimentą. Rūbus vyrams ir moterims, vaikams ir kūdikiams, elektronikos prietaisus, juvelyrinius dirbinius, sporto prekes, aksesuarus gyvūnams ir net pačius gyvūnus, žaislus, maistą ir gėrimus, sveikatos ir grožio produktus, namų apyvokos reikmenis ir net dizaino detales ir t. t.

Į tą patį parduotuvių skaičių įtraukiami 28 restoranai, tiekiantys maistą nuo aukštos kokybės arbatos iki aukščiausios klasės maisto.

„Harrods“ pritraukia 15 milijonų lankytojų per metus. Daugiau nei 300 000 klientų piko dienomis aplanko parduotuves. Čia dirba 5000 darbuotojų iš įvairių šalių. 50 krovinių pervežimo bendrovių pristato daugiau nei 225 000 prekių kasdien.

 Prekių pardavimų rekordai 

„Harrods“ yra pasiekusi įspūdingų prekių pardavimų rekordų. Štai 2007 metų gruodžio pabaigoje, paskelbus pokalėdinį prekių išpardavimą, į parduotuvę plūstelėjo pirkėjų. Gruodžio 28 dieną 09.00–13.00 valandomis ten apsilankė 36 tūkst. žmonių. „Harrods“ tuomet paskelbė, kad buvo pagerintas visų laikų pardavimų per vieną valandą rekordas – daugiau kaip 1 mln. GBP.Versus: „Harrods“: 20 000 per minutę 

2011‑ųjų sausį parduotuvė peržengė kitą simbolinę ribą – jos metiniai pardavimai perkopė 1 mlrd. GBP (maždaug 3,9 mlrd. Lt). Parduotuvė pranešė, kad per 2011‑ųjų sausio išpardavimus pirkėjai ten palikdavo apie 20 tūkst. GBP per minutę.

 Literatūra 



 Šaltiniai 

 Nuorodos 

 Versus: „Harrods“: 20 000 per minutę 

Kategorija:Jungtinės Karalystės įmonės
Kategorija:Prabangos prekių bendrovės
Kategorija:Prekybos ir pramogų centrai